Werǧin waleɣ annect-nni n ijeǧǧigen d yemɣan neɣ timeẓri amg tin seg imir, deg wussan n lḥed d lexmis nettmeriḥ ger iberdan n ǧerǧer, nettaweḍ tikwal ɣer tala ttfeggiḍen-d deg-s waman d dwa, nettawi yidneɣ tiremt n wɣrum aquran syin ad nawi abrid. Tikwal niḍen nettruḥu ɣer uxxam umezgun d lḥirfa, sarɣent leqbayel deg useggas n 1871 ur d yegri deg-s ala iderbuzen, kra leḥyuḍ rɣan. Deg ubrid n lmerwaḥ ncerreg tamdint n Fur nasyunal, deg tuɣalin nezzi-d iyeqwiren n iserdasen, abelluḍ iwumi iqewes deg ubrid mi id nettekkes abelluḍ tdgirt-is am inisi.